Funktionsbeskrivelse: Aktivitetsmedarbejder og Husvært på Solgården Plejecenter

Stillingens titel: Aktivitetsmedarbejder og Husvært

Arbejdssted: Solgården Plejecenter

Formål med stillingen:

Aktivitetsmedarbejderen på Solgården Plejecenter har en central rolle i at sikre en høj livskvalitet for beboerne gennem planlægning og udførelse af meningsfulde aktiviteter. Derudover fungerer aktivitetsmedarbejderen som husvært og kontaktperson for nye beboere og pårørende den første uge, hvilket sikrer en tryg og imødekommende atmosfære på Solgården.

Ansvarsområder og arbejdsopgaver:

1. Planlægning og afholdelse af aktiviteter for beboerne i samråd med aktivitetens kollegaer

Planlægge og gennemføre daglige aktiviteter, der bidrager til beboernes trivsel og velvære.

Tilpasse aktiviteterne efter beboernes individuelle behov, interesser og evner.

Motivere og engagere beboerne i både fysiske, kreative og sociale aktiviteter (f.eks. motion, spil, håndarbejde, musik og fællessang). Busture, arrangementer og aktiviteter ved højtider.

Samarbejde med plejepersonalet for at sikre, at aktiviteterne er relevante og tilpasset beboernes helbredsmæssige tilstand.

Samarbejde med plejepersonalet omkring det gode måltid.

2. Husværtfunktion

Være med til at tage imod pårørende og besøgende, når det er muligt, på en imødekommende og venlig måde, samt sikre en god dialog. Og i denne sammenhæng, udlevere pjece og vejlede og informere pårørende om praktiske forhold omkring beboernes dagligdag og ophold på Solgården.

Være med til at skabe en hjemlig og indbydende atmosfære på Solgården ved at sikre, at fællesområderne er indbydende og velholdte.

3. Kommunikation og information

Sikre løbende opdatering af informationstavler i beboernes afdelinger, så relevant information om aktiviteter, måltider, og arrangementer altid er synlige og opdateret.

Bidrage til formidling af vigtige beskeder til beboere, pårørende og personale via interne kommunikationskanaler (Nexus), som f.eks. tavler og interne nyhedsbreve.

4. Tværfagligt samarbejde

Arbejde tæt sammen med plejepersonalet for at sikre, at aktiviteter og sociale arrangementer tager hensyn til beboernes sundhedstilstand og individuelle behov.

Bidrage til et godt arbejdsmiljø ved at være en aktiv del af plejecentrets dagligdag og samarbejde tværfagligt med kolleger fra forskellige funktioner.

Deltage i relevante møder og bidrage til udvikling af nye initiativer, der kan forbedre beboernes livskvalitet.

Kvalifikationer og kompetencer:

Gerne med en sundhedsfaglighed eller socialfaglig baggrund.

Kørekort til kategori B

Erfaring med at arbejde med ældre mennesker, gerne på plejecenter eller lignende institutioner.

God kommunikative evner og imødekommende personlighed, med en positiv tilgang til beboere, pårørende og kolleger.

Evne til at planlægge, strukturere og gennemføre aktiviteter for ældre mennesker.

At du kan arbejde kreativt og kan se muligheder og arbejde reflekterende.

Serviceminded og praktisk anlagt, med forståelse for husværtens rolle i at skabe en god atmosfære.

Fleksibel og omstillingsparat i forhold til at håndtere mange forskellige opgaver i løbet af arbejdsdagen.

Rapportering:

Aktivitetsmedarbejderen refererer til ledelsen på Solgården.